शेयरधारकों को जवाब देते हुए पूर्णकालिक निदेशक व मुख्य वित्तीय अधिकारी टी के दास ने कहा कि कैमडेन और केसोराम संबंधित पक्षकार नहीं हैं। कोठारी ने जिस मामले को उठाया उसे शेयरधारकों के एक वर्ग का समर्थन मिला जबकि कुछ ने उन्हें चुप कराने की कोशिश की। कोठारी अंत में यह कहते हुए चुप हुए कि 2018-19 में शताब्दी वर्ष का उत्सव मनाने जा रही केसोराम इंडस्ट्रीज के लिए आखिरी व एकमात्र उम्मीद यह है कि यह कंपनी कुमार मंगलम बिड़ला के हवाले कर दी जाए और कंपनी वापस पटरी पर आ जाए। शेयरधारकों के एक वर्ग ने इस सुझाव का स्वागत किया।